平望驛寄吳興徐使君玄之〖1〗
作者：張祜
朝代：唐

paragraphs: 故人爲作郡，百里到吳興。
藻思江湖滿，公平道路稱。
包山方峻直，霅水況澄清。
佇聽司空第，遙知下詔徵。
（《百城烟水》四《吴江》）（〖1〗《嘉泰吳興志》卷十四《郡守題名》云：「徐玄之，開元七年自諫議大夫授，改邠王府長史。
《統紀》云：開元十五年。
」郁賢皓《唐刺史考》從《統紀》之說。
張祜約生於貞元間，卒於大中中，於徐玄之不同時，詩顯非其作。
確作者不詳，姑仍存此。
）。